stanford-oval/wikipedia huggingface dataset:
הדוד קמצוץ (סדרת קומיקס)

| --- | --- |

 מידע קומיקס
 יוצר:  קארל בארקס
 סוגה:  הרפתקאות
 סטטוס:  עדיין רץ
 תקופת פרסום מקורית:  1952 – עד היום
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  IDW Publishing 
 
החוברות נוצרו לראשונה על ידי הקריקטוריסט והקומיקסאי האמריקאי קארל בארקס.
הדוד קמצוץ (באנגלית: Uncle Scrooge) היא סדרת קומיקס אמריקאית המתמקדת בדמותו של הדוד קמצוץ. הסדרה מופקת משנת 1952 ועד היום.
70 החוברות הראשונות בסדרה אוירו ונכתבו על ידי הקריקטוריסט והקומיקסאי האמריקאי קארל בארקס, עלילת החוברת ה-71 בסדרה נכתבה על ידי בארקס אך אוירה על ידי המאייר טוני סטרובל. בשנת 1986 עברה הבעלות לחברת גלאדסטון שהחלה להוציא לאור חוברות חדשות בסדרה אשר אוירו על ידי אמנים אמריקאים כגון דון רוזה, ג'ון לוסטיג, פאט מקרגריל, דייב רוסון, מייקל גילברט, וויליאם ואן הורן ועל ידי אמנים אירופאים כגון דן ג'יפס, פרד מילטון, רומנו סקארפה.
דונלד דאק והאחיינים שלו משתתפים גם כן בסדרה בתור דמויות משנה. היריבים העיקריים של קמצוץ לאורך הסדרה הם חבורת הביגלים, מג'יקה דה ספל, ג'ון רוקרדאק ופלינטהארט גלומגולד.
היסטוריה

הופעת הבכורה של קמצוץ הייתה בחוברת הקומיקס של דונלד דאק "Christmas on Bear Mountain" אשר יצאה לשווקים ביולי 1947 בו הוא בודק האם דונלד והאחיינים שלו ראויים לרשת את הונו. בארקס אשר ראה מיד את הפוטנציאל הטמון בדמותו של קמצוץ שילב בהמשך את דמותו של קמצוץ בעלילת חוברות קומיקס שונות של דונלד דאק. בעקבות הפופולריות הרבה לה זכתה הדמות, בשנת 1952 הוחלט לראשונה להפוך את הדוד קמצוץ לדמות הראשית בחוברת הקומיקס "Only a Poor Old Man".
לאחר שתי חוברות ניסיון נוספות של הדוד קמצוץ, לבסוף קמצוץ החל לככב באופן רשמי כדמות הראשית בחוברת קומיקס משלו:
תחת המו"ל Dell Comics: יצא לאור בשנים 1952 - 1962 (חוברות 4 עד 39).
תחת המו"ל Gold Key Comics: יצא לאור בשנים 1962 - 1984 (חוברות 40 עד 209).
תחת המו"ל Gladstone Publishing: יצא לאור בשנים 1986 - 1990 (חוברות 210 עד 242).
תחת המו"ל Disney Comics: יצא לאור בשנים 1990 - 1993 (חוברות 243 עד 280).
תחת המו"ל Gladstone Publishing: יצא לאור בשנים 1993 - 1998 (חוברות 281 עד 318).
תחת המו"ל Gemstone Publishing: יולי 2003 - נובמבר 2008 (חוברות 319 עד 383).
תחת המו"ל Boom Kids: ספטמבר 2009 - עד היום (חוברות 384 - עדיין רץ).
ראו גם

אגדות ברווזים
אגדות ברווזים הסרט: אוצר המנורה האבודה
דונלד דאק
הערות שוליים

↑  החוברת באתר INDUCKS
↑  החוברת באתר INDUCKS
דיסקוגרפיה של מארן מוריס

| דיסקוגרפיה של מארן מוריס |
| --- | --- |
 
 אלבומי אולפן ↙:  6
 מיני-אלבומים ↙:  3
 סינגלים ↙:  9
 וידאו קליפים ↙:  12
 סינגלים שיווקיים ↙:  7
 שירים אחרים במצעדים ↙:  8
 השתתפות בסינגלים ↙:  6
הזמרת-יוצרת מארן מוריס הוציאה שישה אלבומי אולפן, שלושה מיני-אלבומים, תשעה סינגלים ושישה שיתופי פעולה. בין היתר, הוציאה 12 וידאו קליפים ו-7 סינגלים שיווקיים. אלבום הבכורה הראשי שלה, Hero, יצא בשנת 2016 והגיע למקום הראשון במצעד אלבומי הקאנטרי של בילבורד. לפני צאתו, יצאו שלושה אלבומים נוספים, אך לא בהפצה מסחרית.
מוריס מחזיקה באחד מלהיטי הקאנטרי הגדולים ביותר בכל הזמנים "The Bones", שיצא לאור בשנת 2019 כחלק מתוך אלבום האולפן השני שלה Girl. בנוסף לכך, מוריס לקחה חלק בהוצאת אחד מהלהיטים הגדולים ביותר של שנת 2018 "The Middle", שיצא ביחד עם זד ודורג כ-"שיר השנה" של מצעד שירי הדאנס/אלקטרוני.
אלבומי אולפן

| שם | פרטים | מיקומי שיא> US  | מיקומי שיא> US Country  | מיקומי שיא> AUS  | מיקומי שיא> CAN  | מיקומי שיא> SCO  | מיקומי שיא> UK  | מכירות | תארים |
| --- | --- | --- | --- | --- | --- | --- | --- | --- | --- |
| Walk On |  השקה: 14 ביוני 2005  חברת תקליטים: מוזי בלוזי  פורמטים: תקליטור • הורדה דיגיטלית | — | — | — | — | — | — | — | — |
| All That It Takes |  השקה: 22 באוקטובר 2007  חברת תקליטים: סמית'  פורמטים: תקליטור • הורדה דיגיטלית | — | — | — | — | — | — | — | — |
| Live Wire |  השקה: 2011  חברת תקליטים: מוזי בלוזי  פורמטים: תקליטור • הורדה דיגיטלית | — | — | — | — | — | — | — | — |
| Hero |  השקה: 3 ביוני 2016  חברת תקליטים: קולומביה נאשוויל  פורמטים: תקליט • תקליטור • הורדה דיגיטלית | 5 | 1 | 69 | 14 | 36 | 65 |  ארצות הברית 313,500 |  RIAA: פלטינה  MC: זהב |
| Girl |  השקה: 8 במרץ 2019  חברת תקליטים: קולומביה נאשוויל  פורמטים: תקליט • תקליטור • הורדה דיגיטלית | 4 | 1 | 29 | 14 | 22 | 72 |  ארצות הברית 91,000 |  RIAA: זהב |
| Humble Quest |  השקה: 25 במרץ 2022  חברת תקליטים: קולומביה נאשוויל  פורמטים: תקליט • תקליטור • הורדה דיגיטלית | 21 | 2 | — | 60 | 28 | — |  |  |
"-" מציין אלבומים שלא נכנסו למצעדים.
מיני-אלבומים

| שם | פרטים | מיקומי שיא> US  | מיקומי שיא> USCountry  | מיקומי שיא> USHeat  | מכירות |
| --- | --- | --- | --- | --- | --- |
| Maren Morris |  השקה: 6 בנובמבר 2015  חברת תקליטים: קולומביה נאשוויל  פורמטים: הזרמת מוזיקה • הורדה דיגיטלית | 96 | 22 | 1 |  ארצות הברית 28,000 |
| Maren Morris: Reimagined |  השקה: 31 במאי 2019  חברת תקליטים: סוני  פורמט: הורדה דיגיטלית | — | — | — |  |
| Maren Morris: Live from Chicago |  השקה: 8 במאי 2020  חברת תקליטים: קולומביה נאשוויל  פורמט: הורדה דיגיטלית | — | — | — |  |
סינגלים > כאמנית ראשית

| שם | שנה | מיקומי שיא> US  | מיקומי שיא> US Country Songs  | מיקומי שיא> US Country Airplay  | מיקומי שיא> US Pop  | מיקומי שיא> CAN  | מיקומי שיא> CAN Country  | מיקומי שיא> IRE  | מיקומי שיא> NZ  | מיקומי שיא> SCO  | תארים | מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "My Church" | 2016 | 50 | 5 | 9 | — | 64 | 3 | — | — | 43 |  RIAA: פלטינה 2×  MC: פלטינה 2× |  ארצות הברית 974,000 | Hero |
| "80s Mercedes" | 2016 | 74 | 11 | 12 | — | — | 17 | — | — | — |  RIAA: פלטינה  MC: פלטינה |  ארצות הברית 236,000 | Hero |
| "I Could Use a Love Song" | 2017 | 56 | 7 | 1 | — | — | 14 | — | — | — |  RIAA: פלטינה  MC: פלטינה |  ארצות הברית 206,000 | Hero |
| "The Middle" (ביחד עם זד וגריי) | 2018 | 5 | — | — | 1 | 6 | — | 7 | 8 | 8 |  RIAA: פלטינה 3×  MC: פלטינה 4×  RMNZ: פלטינה |  ארצות הברית 734,000 | — |
| "Rich" | 2018 | 62 | 8 | 4 | — | — | 2 | — | — | — |  RIAA: זהב  MC: זהב |  ארצות הברית 159,000 | Hero |
| "Girl" | 2019 | 44 | 8 | 1 | — | 84 | 5 | — | — | — |  RIAA: פלטינה  MC: פלטינה |  ארצות הברית 155,000 | Girl |
| "The Bones" (סולו או בהשתתפות הוזייר) | 2019 | 12 | 1 | 1 | 13 | 45 | 1 | 63 | — | — |  ARIA: זהב  RIAA: פלטינה 3×  MC: פלטינה |  ארצות הברית 195,000 | Girl |
| "To Hell & Back" | 2020 | — | 44 | 45 | — | — | — | — | — | — | — | — | Girl |
| "Circles Around This Town" | 2022 | 52 | 9 | 9 | — | 71 | — | — | 30 | — | — | — | Humble Quest |
"-" מציין שירים שלא נכנסו למצעדים.
סינגלים > כאמנית אורחת

| שם | שנה | מיקומי שיא> US  | מיקומי שיא> US Country Songs  | מיקומי שיא> US Country Airplay  | מיקומי שיא> CAN  | מיקומי שיא> CAN Country  | תארים | מכירות | אלבום |
| --- | --- | --- | --- | --- | --- | --- | --- | --- | --- |
| "Craving You" (תומאס רט בהשתתפות מארן מוריס) | 2017 | 39 | 3 | 1 | 61 | 1 |  RIAA: פלטינה |  ארצות הברית 328,000 | Life Changes |
| "Seeing Blind" (ביחד עם נייל הורן) | 2018 | — | — | — | — | — |  |  | Flicker |
| "Prove You Wrong" (שריל קרואו בהשתתפות סטיבי ניקס ומארן מוריס) | 2019 | — | — | 33 | — | — |  |  | Threads |
| "Line by Line" (ביחד עם ג'ייפי סאקס) | 2021 | — | — | — | 96 | — |  |  | Dangerous Levels of Introspection |
| "Bigger Man" (ביחד עם ג'וי אולאדוקון) | 2021 | — | — | — | — | — |  |  | In Defense of My Own Happiness |
| "Chasing After You" (ביחד עם ראיין הרד) | 2021 | — | 37 | 49 | — | — |  RIAA: פלטינה |  | Pelago |
"-" מציין שירים שלא נכנסו למצעדים.
סינגלים > סינגלים שיווקיים

| שם | שנה | מיקומי שיא> US  | מיקומי שיא> US Country Songs  | מיקומי שיא> US Country Airplay  | מיקומי שיא> CAN Country  | מכירות | אלבום |
| --- | --- | --- | --- | --- | --- | --- | --- |
| "Dear Hate" (בהשתתפות וינס גיל) | 2017 | 91 | 18 | 29 | 39 |  ארצות הברית 58,000 | — |
| "Common" (בהשתתפות ברנדי קרלייל) | 2019 | — | 47 | — | — |  | Girl |
| "Kingdom of One" | 2019 | — | — | — | — |  | For the Throne |
| "Better than We Found It" | 2020 | — | 40 | — | — |  | — |
| "You All Over Me" (טיילור סוויפט בהשתתפות מארן מוריס) | 2021 | 51 | 6 | — | — |  ארצות הברית 76,100 | Fearless (Taylor's Version) |
| "Background Music" | 2022 | — | — | — | — |  | Humble Quest |
| "Nervous" | 2022 | — | 32 | — | — |  | Humble Quest |
"-" מציין שירים שלא נכנסו למצעדים.
שירים אחרים במצעדים

| שם | שנה | מיקומי שיא> USCountry  | מיקומי שיא> US  | אלבום |
| --- | --- | --- | --- | --- |
| "I'll Be the Moon" (דיירקס בנטלי בהשתתפות מארן מוריס) | 2016 | 40 | — | Black |
| "Once" | 2017 | 37 | — | Hero |
| "When You Believe" (פנטטוניקס בהשתתפות מארן מוריס) | 2018 | — | 125 | Christmas Is Here! |
| "A Song for Everything" | 2019 | 37 | — | Girl |
| "All My Favorite People" (בהשתתפות האחים אוסבורן) | 2019 | 46 | — | Girl |
| "Way Too Pretty for Prison" (מירנדה למברט בהשתתפות מארן מוריס) | 2019 | — | 46 | Wildcard |
| "Fooled Around and Fell in Love" (מירנדה למברט בהשתתפות אמנים שונים) | 2019 | 47 | 25 | — |
| "Just For Now" | 2020 | 40 | — | Girl |
וידאו קליפים

| שם | שנה | במא\ית | מקור |
| --- | --- | --- | --- |
| "My Church" | 2016 | רייצ'ל מקדונלד |  |
| "80s Mercedes" | 2016 | אלון איזוצ'יאנו |  |
| "Once" (בהופעה חיה מ-RCA) | 2016 | ג'סטין קי |  |
| "Craving You" (ביחד עם תומאס רט) | 2017 | ט.ק. מקמי |  |
| "I Could Use a Love Song" | 2017 | אלון איזוצ'יאנו |  |
| "The Middle" (ביחד עם זד וגריי) | 2018 | דייב מאיירס |  |
| "Rich" | 2018 | קן פוקס |  |
| "Girl" | 2019 | ג'ים שיי |  |
| "The Bones" | 2019 | אלכס פרארי |  |
| "Better Than We Found It" | 2020 | גבריאל וודלנד |  |
| "Line by Line" (ביחד עם ג'ייפי סאקס) | 2021 | ניק ליאופולד |  |
| "Chasing After You" (ביחד עם ראיין הרד) | 2021 | טי קיי מקמי |  |
| "Circles Around This Town" | 2022 | הארפר סמית' |  |
דריס ואן אכט

אנדריאס אנטוניוס מריה "דריס" ואן אכט (בהולנדית: Andreas Antonius Maria "Dries" van Agt,‏ 2 בפברואר 1931 - 5 בפברואר 2024) היה עורך דין, פוליטיקאי ודיפלומט הולנדי אשר שימש ראש ממשלת הולנד בשנים 1977–1982 (ראש הממשלה הראשון מטעם מפלגת העם הקתולית).
ביוגרפיה

דריס ואן אכט נולד ב-2 בפברואר 1931 בצפון בראבנט למשפחה קתולית. בשנת 1955 סיים דוקטורט במשפטים.
קריירה > עורך דין

עם לימודי המשפטים שלו, החל ואן אכט לעבוד במשרד עורכי דין פרטי ולאחר מכן במשרד המשפטים. בשנת 1968 הפך לפרופסור  למשפט פלילי ובשנת 1971 מונה לשופט.
קריירה > פוליטיקאי

ביולי 1971 מונה על ידי הממשלה החדשה לשר המשפטים, מינוי אשר חייב אותו להתפטר מתפקידיו האקדמיים ומתפקיד השופט. ואן אכט עורר סערה כאשר ניסה לחון את שלושת פושעי המלחמה הנאצים האחרונים ששהו בבתי הכלא ההולנדים.
ראש ממשלת הולנד

בשנת 1973 התמנה לסגן ראש הממשלה. בשנת 1976 נבחר ואן אכט לראשות מפלגת העם הקתולית וכשנה לאחר מכן נבחר לראשות הממשלה. בשנת 1981 הקים ואן אכט את ממשלתו השנייה בקואליציה עם מפלגת העבודה ודמוקרטים 66. במאי 1982 התפרקה ממשלה זו לאחר עזיבתה של מפלגת העבודה.
ממשלתו ביצעה רפורמות רבות במגזר הציבורי לאור המיתון שהיה בכלכלה ההולנדית באותה התקופה. ואן אכט היה ידוע ביכולותיו הדיפלומטיות ובניהול משא ומתן. הוא גם החזיק בעמדות אנטי-מלחמתיות והיה תומך נלהב בזכויות אדם.
ראש ממשלת הולנד > יחסו לישראל

ואן אכט גם היה פעיל למציאת פתרון שלום לסכסוך הישראלי-פלסטיני. עד שנת 1982 היה תומך נלהב של ישראל, אך שינה את דעתו באופן נחרץ. בשנת 2012 אמר ואן אכט כי ליהודים צריכה להיות מדינה בגרמניה במקום ישראל. בספטמבר 2016 התייחס לביקורו של ראש הממשלה הישראלי בנימין נתניהו וטען כי לפי אמנת רומא הכיבוש הישראלי בגדה המערבית הוא פשע מלחמה, וכי נתניהו צריך לעמוד למשפט בבית הדין הפלילי הבינלאומי.
דיפלומט

בשנים 1983–1987 ואן אכט שימש כנציב מחוז צפון בראבנט. בשנים שלאחר מכן כיהן כשגריר האיחוד האירופי ביפן ובארצות הברית.
לאחר פרישה מהחיים הפוליטיים

בשנת 1995 פרש מהפוליטיקה בגיל 64. לאחר פרישתו, ואן אכט חזר לאקדמיה כחוקר יחסים בינלאומיים, והיה פרופסור אורח למשך שנה אחת באוניברסיטת קיוטו.
חיים אישיים

בשנת 1958 התחתן ובהמשך נולדו לו שלושה ילדים ושבעה נכדים.
נפטר ב-5 בפברואר 2024 לאחר שבחר לעשות המתת חסד יחד עם אשתו, ארבע שנים לאחר שעבר אירוע מוחי.
הערות שוליים

↑  גם במותם לא נפרדו: ראש ממשלת הולנד לשעבר ואשתו ביצעו המתת חסד – ביחד | ישראל היום, באתר www.israelhayom.co.il, ‏2024-02-11
| --- | --- |
בקרת זהויות :  NLI: 987007311156505171  BIBSYS: 90130455  CiNii: DA0375429X  GND: 122369351  ISNI: 0000 0000 3139 4656  LCCN: n79004152  NTA: 068942745  VIAF: 50106807   WorldCat (עם VIAF): 50106807
הדודאים והפרברים

| --- | --- |

 אלבום אולפן מאת הדודאים והפרברים
 יצא לאור:  1985
 הוקלט:  מרץ 1985
 סוגה:  פולק
 שפה:  עברית 
 חברת תקליטים:  NMC
 הפקה:  קובי אשרת
 
הדודאים הפרברים הוא אלבום אולפן שבו איחדו כוחות שניים מצמדי מוזיקת העם הישראלית הבולטים במחצית השנייה של המאה העשרים: הדודאים - ישראל גוריון ובני אמדורסקי, והפרברים - אורי הרפז ויוסי חורי. האלבום יצא בשנת 1985 והתלווה לו מסע הופעות ארצי שזכה להצלחה רבה.
האלבום נחשב לאחד האלבומים המצליחים של הדודאים והפרברים והוא אף זכה בגרסת תקליטור כבר בשנת 1994. בין שירי האלבום כמה מהשירים שהפכו לנכסי צאן וברזל של המוזיקה הישראלית ובהם "תלבשי לבן", "צל ומי באר" ו"שי".
בשיר  "מחרוזת שירי דת כושיים" ישנה מחרוזת שירים, בסגנון גוספל (בסגנון רביעיית גולדן גייט), הכוללת את השירים: Battle of Jericho, Down by the river, Shadrach (אנ'), When the Saints Go Marching In(אנ'). בשיר When the Saints Go Marching In שינו את המילים למילים סאטיריות שהיו התבטאות פוליטית (נדירה לשני הצמדים) הקוראת לאריאל שרון לצאת מלבנון.
את האלבום הפיק קובי אשרת שהיה באותה העת אחד מהמפיקים המבוקשים ביותר בישראל בקרב זמרי אמצע הדרך, שגם עיבד חלק משירי האלבום. מוזיקאי נוסף שהשתתף בעיבודים הוא מתי כספי.
רשימת השירים

תלבשי לבן
צל ומי באר
אל תוותרי
נשר נשר
שי
הנה שנה עוברת
מרש הדייגים
סבלנות
"ביילע"
מחרוזת שירי דת כושיים
משתתפים

אורי הרפז - שירה וגיטרות
יוסי חורי - שירה וגיטרות
ישראל גוריון - שירה וגיטרות
בני אמדורסקי - שירה
קובי אשרת - גיטרה בס, כלי הקשה, הפקה, ניהול מוזיקלי
אורי נדיר - כלי הקשה
יהודה גבאי - טכנאי הקלטה ומיקס
דודו רודן - טכנאי הקלטה
הערות שוליים

↑  שי הוא שיר שכתבה רחל המשוררת. התפרסם בשלושה לחנים שהמוכר בהם הוא של לוי שער בביצוע רביעיית הדודאים והפרברים
| --- | --- |
בקרת זהויות :  MusicBrainz release group: a6ed29c0-e24d-3fe1-b9b5-9588ba3f9b99
הדווח המיוחד למצב זכויות האדם בשטחים הפלסטיניים הכבושים מאז 1967

| --- | --- |

 איוש נוכחי:  פרנצ'סקה אלבנזה איטליה
 תאריך כניסה לתפקיד:  אפריל 2022
 דרכי מינוי:  נבחר על ידי מועצת האומות המאוחדות לזכויות אדם
 ייסוד המשרה:  1993
 איוש ראשון:  רנה פלבר
 https://www.ohchr.org/en/special-procedures/sr-palestine
 
הדַווָח המיוחד למצב זכויות האדם בשטחים הפלסטיניים הכבושים מאז 1967 הוא תפקיד של משקיף מיוחד מטעם האו"ם (אנ') שנועד לעקוב אחר מצב זכויות האדם בשטחים הפלסטיניים ולדווח על כך.
תפקיד זה כפוף למועצת האומות המאוחדות לזכויות אדם והוגדר באפריל 1993 על ידי קודמתה של המועצה, ועדת האו"ם לזכויות אדם (Commission on Human Rights).
בעלי תפקיד זה נבחרים לקדנציה בת שלוש שנים. בגלל החשדנות ההדדית במערכת היחסים בין האו"ם לישראל, משרד החוץ מונע לרוב את כניסתם לישראל או לשטחים הפלסטיניים, ומתייחס לדיווחיהם כהאשמות חד-צדדיות הנגועות באנטישמיות. ג'ון דוגארד ביקר בישראל וברשות הפלסטינית בשנת 2005, בתקופת כהונתו, ולאחר מכן הגיש לאו"ם דו"ח ובו טענות למדיניות אפרטהייד על ידי ישראל. ריצ'רד פאלק הוכרז כאישיות בלתי רצויה, כניסתו של מכרים ויביסונו נמנעה ב-2016, ומאז שמונתה פרנצ'סקה אלבנזה לתפקיד במאי 2022, ישראל לא נותנת לה אישור להיכנס.
פרסומים

בעקבות התמרון הקרקעי ברצועת עזה במהלך מלחמת חרבות ברזל פרסמה הדווחית אלבנזה דו"ח הטוען שקיים יסוד סביר להניח שפעולות צה"ל בעזה נחשבות לביצוע רצח עם.
בעלי התפקיד

שווייץ רנה פלבר (שווייץ), 1993-1995
פינלנד האנו האלינן (אנ') (פינלנד), 1995–1999
איטליה ג'ורג'ו ג'קומלי (אנ') (איטליה), 1999–2001
דרום אפריקה ג'ון דוגארד (אנ') (דרום אפריקה), 2001–2008
ארצות הברית ריצ'רד פאלק (ארצות הברית), 2008–2014
אינדונזיה מכרים ויביסונו (צר') (אינדונזיה), 2014–2016
קנדה מייקל לינק (אנ') (קנדה), 2016–2022
איטליה פרנצ'סקה אלבנזה (איטליה), החל מ-1 במאי 2022
הערות שוליים

↑  להבדיל, למרות השם הזהה בעברית (ועדת האו״ם לזכויות אדם), קודמתה של מועצת זכויות האדם אינה ה-Human Rights Committee שהיא הגוף האחראי על יישום אמנת האו"ם לזכויות אזרחיות ופוליטיות, אלא ה-Commission on Human Rights, גוף בין-ממשלתי שהיה דומה בתפקידו למועצת זכויות האדם.
↑  רויטרס‏, בכיר באו"ם: סבלנות הפלסטינים מוגבלת, באתר וואלה, 24 במרץ 2005.
↑  איי.פי, דו"ח שהוגש לאו"ם: ישראל נוהגת כמו באפרטהייד, באתר ynet, 22 בפברואר 2007.
↑  דנה סומברג, ‏שליח מועצת זכויות האדם של האו"ם לעזה התפטר; "ישראל מנעה ממני גישה לשטחים", באתר מעריב אונליין, 4 בינואר 2016.
↑  מירון רפופורט, "אם ישראל חושבת שהיא תעצור אותי מלהגיע למידע, היא טועה", באתר "שיחה מקומית", 31 בינואר 2023.
↑  A/HRC/55/73: Report of the Special Rapporteur on the situation of human rights in the Palestinian territories occupied since 1967 - Advance unedited version, United Nations Human Rights, ‏25 March 2024
האזור המטרופוליני דנובה תחתית

האזור המטרופוליני דנובה תחתית
האזור המטרופוליני דנובה תחתית (ברומנית: Zona metropolitană Dunărea de Jos) מתוכנן לקום במפגש גבולות מחוז גאלאץ, מחוז בראילה ומחוז טולצ'אה עם מרכז אדמיניסטרטיבי בעיר גאלאץ.
השם המיועד לאזור, "דנובה תחתית", הוסכם על הנהגת שתי הערים, גאלאץ ובראילה.
הערות שוליים

↑  Primul pas spre realizarea zonei metropolitane Brăila-Galaţi. Asocierea celor două oraşe se va numi „Dunărea de Jos“, ca să fie toată lumea mulţumită (ברומנית)
האזור הנייטרלי בין עיראק וערב הסעודית

האזור הנייטרלי בין עיראק וערב הסעודית
האזור הנייטרלי בין עיראק וערב הסעודית הוא שטח אדמה בגבול שבין ערב הסעודית ועיראק, שהוגדר ב-1922 במסגרת אמנת עוקייר לאחר משא ומתן בין סולטנות נג'ד לשלטונות המנדט הבריטי על מסופוטמיה, שקדם לעיראק המודרנית. הגבול בין שתי המדינות באזור הנייטרלי לא הוגדר באופן רשמי. הסכם נסיוני על חלוקת האזור הושג בשנת 1981, והחלוקה התבצעה בפועל בשנת 1983.
אזור נייטרלי דומה היה גם בין ערב הסעודית וכווית. הסיבה לאזורים הנייטרליים נעוצה באופי שוכני האזור בתחילת המאה ה-20. באותו זמן נדדו באזור שבטים בדואים נודדים שונים, ועל כן לא הייתה חשיבות רבה לנושא הגבולות. אולם, עם כניסת האימפריה הבריטית לאזור, לחצו הבריטים על המדינות למתוח באופן מדויק את הגבולות, כדי למנוע סכסוכים בעתיד ולשמור על השלום. בשטח שבין ערב הסעודית ועיראק שכן שבט הזפיר הבעייתי, ועל כן, בפרוטוקול עוקיר הוחלט שאף מדינה מהשתיים לא תבנה ביצורים ולא תציב חיילים בשטח, או לאורך הגבול בכלל.
המחלוקת נמשכה במשך שנים רבות. באזור הנייטרלי בין ערב הסעודית וכווית נתגלה נפט, ולכן החליטו שתי המדינות לחלק את השטח ביניהן. בשנת 1981, עקב פרוץ מלחמת איראן–עיראק, החליטו עיראק וערב הסעודית לחלק אחת ולתמיד את האזור הנייטרלי שביניהן, כדי לייצב את גבולן. ב-26 בדצמבר 1981 נחתם ההסכם בין המדינות, אולם מסיבה לא ברורה הוא לא הגיע לאו"ם או לכל מדינה אחרת, כך שמבחינת מדינות רבות האזור הנייטרלי עדיין קיים.
ראו גם

גבול עיראק – ערב הסעודית
הארי קולט

| --- | --- |

 לידה:  17 בינואר 2004 (בן 20) הברינג, הממלכה המאוחדת 
 פרופיל ב-IMDb
 
הארי קולט (באנגלית: Harry Collett נולד ב־17 בינואר 2004) הוא שחקן תיאטרון, קולנוע וטלוויזיה בריטי.
ביוגרפיה

קולט למד בקופרס' קומפני ובבית הספר קובורן לצורך השכלתו התיכונית, והשלים את שנתו האחת עשרה ב-2020.
קריירה

קולט החל את הקריירה שלו כשהופיע כגרסה צעירה של הזמר מייקל בובלה בקליפ לקאבר של בובלה ואידינה מנזל לשיר "Baby, It's Cold Outside" .
בשנת 2014 הוא הופיע בפרק של הדרמה הרפואית של "נפגעים". לאחר מכן הוא דיבב את קולה של הדמות הראשית וולי בסדרת הטלוויזיה לילדים Wallykazam! בשתי העונות הראשונות. בשנה שלאחר מכן הופיע קולט בפרק בסדרת הטלוויזיה האמריקנית של קומדיית פנטזיה מוזיקלית Galavant בתור הגרסה הצעירה של הדמות הראשית, לאחר מכן לוהק לתפקיד בסדרת הטלוויזיה לילדים "The Hive" בתור באזבי.
בשנת 2016, לוהק קולט לתפקיד אורח נוסף בסדרת הטלוויזיה "נפגעים". כחלק מההופעה, קולט צילם פעלול ובו דמותו לכודה במכונית שעולה בלהבות. הוא שיחזר את התפקיד ב-2017 למשך שלושה פרקים, ושוב ב-2019 לתקופה ארוכה יותר. קולט חזר לשחק בסדרה פעמים נוספות בשנת 2021. בשנה שלאחר מכן, קולט שיחזר את התפקיד במשך שלושה פרקים, וזה הסתיים עם מותה של דמותו במהלך ירי בבית הספר. חברו של קולט, השחקן ג'ייסון דור, שיבח את השחקן, כינה אותו "פנטסטי לחלוטין" וקבע כי : "יש לו קריירה נהדרת לפניו". קולט לוהק לסדרה האמריקאית בית הדרקון, סדרת ספין-אוף למשחקי הכס ששודרה לראשונה באוגוסט 2022. הוא מגלם את הנסיך ג'איקריס ואלריון – בנה הבכור של הנסיכה ראינירה טארגאריין (אמה ד'ארסי) . את דמותו של ג'איקריס הצעיר מגלם ליאו הארט.
קולט ערך את הופעת הבכורה שלו בסרט בתור הגרסה הצעירה של ריימונד בריגס בסרט "אתל וארנסט", סרט ביוגרפי, שיצא לאקרנים ב-2016. במהלך 2017 הופיע קולט בסרט הקצר " Honor " כילד בן ה-11 לי, והופיע בסרט המלחמה דנקרק משנת 2017, בבימויו של כריסטופר נולאן . בשנה שלאחר מכן, הוא הופיע בסרט "Dead In A Week (Or Your Money Back)". בדצמבר 2017 פורסם על ליהוקו של קולט לסרט הקומדיה ההרפתקאות דוליטל ..
קולט הופיע בתיאטרון בהפקות של בילי אליוט - המחזמר, מטילדה המחזמר ו- "Elf", המחזמר .
בשנת 2022 החל לשחק בתפקיד חוזר בסדרת הטלוויזיה בית הדרקון.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2016 | אתל וארנסט | ריימונד בריגס הצעיר | תפקיד קולי |
| 2017 | Honour | לי | סרט קצר |
| 2017 | דנקרק | ילד |  |
| 2018 | מת תוך שבוע או כספך בחזרה | ויליאם הצעיר |  |
| 2020 | דוליטל | טומי סטאבינס |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2014 | נפגעים | סב דוראנטה | תפקיד אורח |
| 2014-2017 | וואליקאזאם! | וולי | תפקיד קולי |
| 2015 | Galavant | גלבנט הצעיר | תפקיד אורח |
| 2015 | The Hive | באזבי | קוֹל |
| 2016-2022 | נפגעים | אוליבר הסתר | תפקיד חוזר |
| 2022 | בית הדרקון | ג'איקריס ואלריון | תפקיד חוזר |
פילמוגרפיה > תיאטרון

| שנה | כותרת | תפקיד | הערות |
| --- | --- | --- | --- |
| 2010 | בילי אליוט המחזמר | ילד קטן |  |
| 2013 | מטילדה המחזמר | אריק |  |
| 2015-2016 | Elf המחזמר | מייקל |  |
פילמוגרפיה > קליפים

| שנה | כותרת | אמן | תפקיד | הערות |
| --- | --- | --- | --- | --- |
| 2014 | Baby it's Cold Outside | אידינה מנזל ומייקל בובלה | מייקל בובלה הצעיר |  |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2015 | Dragon Quest Heroes: The World Tree's Wee and the Blight Below | הליקס | גרסה אנגלית |